
Narva Koorikooli spordisaali tasuta kasutusse andmine
1. Asjaolud ja menetluse käik
Narva Linnavalitsuse Kultuuriosakonda laekus Narva Noorte Meremeeste Klubi taotlus palvega tasuta kasutada Narva Koorikooli hoones aadressil 26. juuli tn 9 asuvat spordisaali.
Ruumide kasutamise eesmärk on Narva Noorte Meremeeste Klubi õppetöö korraldamine. Spordisaali kasutamise ajakava on Narva Koorikooli juhatusega kooskõlastatud.
2. Õiguslikud alused
Vastavalt Kohaliku omavalitsuse korralduse seaduse § 30 lõike 1 punktile 2 valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Vastavalt Narva Linnavolikogu 17.03.2005.a määrusega nr 14/52 vastuvõetud „Linnavara kasutusse andmise korra” punktidele 7.2, 7.2.1 võib linnavalitsuse korraldusega linnavara kasutusse anda tasuta või tavalisest madalama tasu eest tähtajaga kuni viis aastat või tähtajatult linnavalitsuse struktuuriüksustele.
3. Otsus

Lubada Narva Noorte Meremeeste Klubile, registrikood 75009160, tasuta kasutada Narva Koorikooli hoones Narvas, aadressil 26. juuli tn 9 asuvat spordisaali Narva Noorte Meremeeste Klubi õppetöö korraldamiseks Narva Koorikooli juhatusega kooskõlastatud ajakava alusel.
4. Rakendussätted
4.1 Käesolev korraldus jõustub seadusega sätestatud korras.

4.2 Korraldust võib vaidlustada Tartu Halduskohtu Jõhvi kohtumajas 30 päeva jooksul Narva Linnavalitsuse poolt korralduse teatavakstegemise päevast arvates.

Tarmo Tammiste

linnapea                                                                                         Ants Liimets 







                               linnasekretär

